EkBass/fiwiki-20250220-pages-articles huggingface dataset:
Dipropyylitryptamiini

N,N-Dipropyylitryptamiini (DPT) on 1972 kehitetty psykedeelinen huume ja hallusinogeeni, joka kuuluu tryptamiineihin.International Pharmacopsychiatry. 1973;8(1):104. Se esiintyy joko kiteisenä hydrokloridi suolana tai öljyisenä/kiteisenä vapaa emäksenä. Sitä ei tiedetä löytyvän eliöistä luontaisesti. Se on dimetyylitryptamiinin (DMT) läheinen homologi. == Farmakologia == Jyrsijöillä tehdyt kokeet ovat osoittaneet DPT:n olevan todennäköisesti tiettyjen serotoniinireseptorien aktivoija: 5-HT2A ja 5-HT1A reseptorien agonisti. Psykedeeliset vaikutukset välittyvät 5-HT2A reseptorin kautta. == Kemia == Ehrlich reagenssi värjää DPT:n violetiksi. Marquis reagenssi värjää DPT:n keltaiseksi. == Annostus ja vaikutusten kesto == Erowid-sivun mukaan tyypillinen annos on 150–250 mg suun kautta ja vaikutusaika 2–4 tuntia. Täydet vaikutukset ilmenevät vasta noin 1 tunnin jälkeen annoksen ottamisesta. TiHKAL-kirjan mukaan annostus on 100–250 mg suun kautta ja kesto 2–4 tuntia. == Sivuvaikutukset == DPT:n käytön yleisiin fyysisiin vaikutuksiin kuuluu pahoinvointi, tunnottomuus kielessä tai kurkussa ja pupillien laajeneminen. Yksittäinen kuolintapaus DPT:hen liittyen tunnetaan. == Uskonnollinen käyttö == Temple of the True Inner Light uskonnollinen yhdyskunta Yhdysvaltojen New Yorkissa käyttää DPT:tä uskonnollisissa menoissaan. == Laki == DPT on luokiteltu Suomessa kuluttajamarkkinoilta kielletyksi psykoaktiiviseksi aineeksi. == Katso myös == * 2C * Luokka:NBOMe * Luokka:Psykedeeliset tryptamiinit‎ * Lysergihapon amidit * Alexander Shulgin == Lähteet == == Aiheesta muualla == * Erowid-portaali * TiHKAL-kirja osoitteessa Erowid * isomerdesign.com Luokka:Psykedeeliset tryptamiinit Luokka:Alkaloidit
Chevrolet Malibu

Chevrolet Malibu on mid-size-luokan automalli, jota Chevrolet valmistaa Yhdysvalloissa, Etelä-Koreassa ja Kiinassa. Vuoden 2011 Euro NCAP -kolaritestistä Malibu sai tulokseksi täydet viisi tähteä. == Sukupolvet == Chevrolet Malibu SS 283 2.jpg|Ensimmäinen sukupolvi Chevrolet Chevelle Malibu Coupe.jpg|Toinen sukupolvi 1977 Chevrolet Chevelle Malibu Classic Landau Coupé, front left.jpg|Kolmas sukupolvi Chevy80.jpg|Neljäs sukupolvi 2001 Chevrolet Malibu.jpg|Viides sukupolvi 2004-2005 Chevrolet Malibu -- 05-01-2010.jpg|Kuudes sukupolvi Chevrolet Malibu (2008-2011) 1X7A7375.jpg|Seitsemäs sukupolvi 2013 Chevrolet Malibu Eco 1SA -- 02-29-2012 1.JPG|Kahdeksas sukupolvi 2017 Chevrolet Malibu LT front 3.27.18.jpg|Yhdeksäs sukupolvi == Lähteet == Malibu Luokka:D-segmentin autot Luokka:Mid-size- luokan autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Sören Nymalm

Sören Nymalm on suomalainen suunnistuksen nuorten maailmanmestari ja aikuisten Suomen-mestari 1990-luvulta. Seuratasolla hän on edustanut Pargas Idrottsföreningiä. Nymalm voitti vuonna 1990 nuorten maailmanmestaruuden Mikael Boströmin ja Kimmo Liljeströmin kanssa viestissä sekä saavutti Boströmin voittamalla pitkällä matkalla pronssia. Aikuisten MM-kilpailuihin Nymalm osallistui kahdesti: vuonna 1995 Detmoldissa hän sijoittui keskimatkalla 38:nneksi ja vuonna 1997 Grimstadissa pitkällä matkalla 11:nneksi. Avoimissa PM-kilpailuissa hän sijoittui pitkällä matkalla neljänneksi vuosina 1993 ja 1995. Jukolan viestissä hän sijoittui toiseksi vuonna 1997 Pargas IF:n kuudennen osuuden suunnistajana. Nymalm voitti Suomen- mestaruuden pikamatkalla vuosina 1991, 1994 ja 1996 sekä pitkällä matkalla vuonna 1997. Sören Nymalmin puoliso Sanna Nymalm on suunnistuksen MM- mitalisti. == Lähteet == Luokka:Suomalaiset suunnistajat Luokka:Syntymävuosi tuntematon Luokka:Elävät henkilöt
Pierre Androuët

Pierre Androuët (1915–2005) oli tunnettu ranskalainen juustokauppias (fromager) ja kypsyttäjä (affineur). Hänet tunnetaan myös vuonna 1973 julkaistusta teoksesta Guide du Fromage. ==Elämäkerta== Pierre Androuët’n isä Henri avasi juustokaupan Pariisissa rue d’Amsterdam -kadun varrella vuonna 1909, ja Pierre syntyi vuonna 1915. Kaupasta tuli pian kaupungin tunnetuin juustokauppa, ja Pierre alkoi työskennellä perheensä kaupassa 15-vuotiaana. Myöhemmin hän opiskeli arkkitehtuuria, mutta jätti opintonsa kesken työskennelläkseen isänsä kanssa. He matkustivat ympäri Ranskaa etsimässä uusia juustonvalmistajia ja pitämässä yllä suhteitaan vanhoihin. Monista muista tuolloisista juustokaupoista poiketen Androuët osti usein juustonsa raakana ja kypsytti ne kaupan omassa kellarissa. Juusto voitiin näin myydä juuri oikealla hetkellä. Pierrestä tuli kaupan omistaja vuonna 1948. Vuonna 1974 Pierre julkaisi kirjan Guide du Fromage joka käännettiin englanniksi nimellä The Complete Encyclopedia of French Cheese. Kirjaa pidetään yhtenä kattavimmista juustokirjoista. Androuët’n kauppa myytiin vuonna 1989, minkä jälkeen sillä on ollut useita eri omistajia. Pierre Androuët kuoli vuonna 2005. ==Lähteet== ==Aiheesta muualla== * Luokka:Juustot Luokka:Vuonna 1915 syntyneet Luokka:Vuonna 2005 kuolleet Luokka:Ranskalaiset liikemiehet
Kylmänperhoset

Kylmänperhoset (Oeneis) on heinäperhosiin kuuluva päiväperhosten suku. Suku on holarktinen, levinneisyydeltään pääasiassa pohjoinen ja vuoristoinen. Jotkut lajit ovat levinneet laajalle sekä Pohjois-Amerikan että Aasian pohjoisille alueille. == Lajit == * Oeneis norna * Oeneis actaeoides * Oeneis aktashi * Oeneis alberta * Oeneis alpina * Oeneis ammon * Oeneis bore * Oeneis buddha * Oeneis chryxus * Oeneis diluta * Oeneis elwesi * Oeneis fulla * Oeneis glacialis * Oeneis hora * Oeneis jutta * Oeneis lederi * Oeneis macounii * Oeneis magna * Oeneis melissa * Oeneis mulla * Oeneis nanna * Oeneis nevadensis * Oeneis pansa * Oeneis polixenes * Oeneis sculda * Oeneis tarpeia * Oeneis taygete * Oeneis uhleri * Oeneis urda == Lähteet == * === Viitteet === Luokka:Heinäperhoset
Kraški ovčji sir

Kraški ovčji sir on slovenialainen lampaanmaidosta valmistettava juusto. Kraški ovčji sir -juustoa valmistetaan Slovenian Krasin alueella maan lounaisosissa. Alueella on harjoitettu lampaiden kasvatusta jo vuosisatojen ajan. Juusto oli tärkeä myyntituote etenkin paikallisissa majataloissa, joissa myytiin myös niin sanottua pilaantunutta juustoa, joka sisälsi hyönteisentoukkia. Juusto on perinteisesti ollut suosittua etenkin vanhempien miesten keskuudessa. Juusto valmistetaan tavallisesti lampaan raakamaidosta, mutta siihen voidaan käyttää myös lämpökäsiteltyä maitoa. Maito lämmitetään 31–33 °C ja siihen lisätään joko heraa tai bakteerikanta. Lisäksi käytetään renniiniä tai renniini-pepsiiniseosta. Seos hyytelöityy, jolloin sitä leikellään pienempiin osiin ja lämpötila nostetaan 38–42 °C asteeseen. Syntynyt juustomassa kerätään kankaisiin ja asetetaan muotteihin. Kuivasuolatessa juustoa puristetaan ja sitä käännellään kolmisen kertaa kolmen tai kuuden päivän aikana. Suolaus voidaan tehdä myös suolaliemessä, joka nopeuttaa valmistuksen tätä vaihetta. Juusto kypsyy tavallisesti kahdesta kolmeen kuukautta 15–18 °C asteen lämpötilassa. Yhden juustokilon valmistukseen käytetään noin 6–6,5 kiloa lampaanmaitoa. Valmis juustokiekko on tavallisesti painoltaan noin 2,5–4,5 kiloa. Sen kuori on sileä ja väriltään keltainen tai ruskea. Koostumukseltaan juusto on yhtenäistä ja se ei murene. Sisältä juusto on keltaista tai harmaan ruskeaa. Väri tummuu ajan myötä. Juustoa syödään tavallisesti alku- tai jälkiruokana, sekä juustotarjottimilla. Juusto saatetaan valella oliiviöljyllä. ==Lähteet== Luokka:Slovenialaiset juustot Luokka:Lampaanmaitojuustot
Luminous Finland 100

thumb|upright|Kari Kolan valotaideteos Luminous Näsinneulassa 1. joulukuuta 2017. thumb|upright|Kari Kolan valotaideteos Luminous Turun linnassa 6. joulukuuta 2017. Valaistusta linnan sisäpihalla. Luminous Finland 100 oli valotaiteilija Kari Kolan vuonna 2017 kuuteen kohteeseen ympäri Suomea toteuttama valotaideteos, joka oli osa Suomen itsenäisyyden 100-vuotisjuhlia. == Kohteet == *Helsinki, Töölönlahti – avajaisteos 31. joulukuuta 2016 *Savonlinna, Olavinlinna – 28.–29. marraskuuta 2017 *Tampere, Näsinneula – 30. marraskuuta – 1. joulukuuta 2017 *Oulu, Kuusisaari – 2.–3. joulukuuta 2017 *Kilpisjärvi, Saana-tunturi – 4.–5. joulukuuta 2017 *Turku, Turun linna – 5.–6. joulukuuta 2017 Saana-tunturin valaisemista on pidetty toistaiseksi maailman suurimpana valotaideteoksena. Tällä sarjan kohteella haluttiin korostaa Suomen luonnon ainutlaatuisuutta. Sarja päättyi Turun linnaan, jossa vietettiin myös monitaiteellinen itsenäisyyspäivän juhla. Linna oli valaistu sinisellä ja valkoisella, ja sen päätyyn projisoitiin suomalaisuuteen ja Suomen luontoon liittyviä kuvia. == Saanan valaisun aikaansaama keskustelu == Saanan valaisu herätti kritiikkiä saamelaisten keskuudessa. Suomen Akatemian tutkijan Taarna Valtosen mielestä heidät jätettiin kokonaan huomiotta projektissa, vaikka kyseessä on saamelaisten pyhä paikka. Heitä ei mainittu lainkaan teoksen taustatiedoissa ja kuvauksessa. Yle Sámi Radion entinen päällikkö Pirita Näkkäläjärvi taas kutsui valaisua ”irvokkaaksi, mauttomaksi ja kolonialismin henkeä huokuvaksi hankkeeksi”, joka hänen mukaansa toteutettiin keskellä kansallisvaltioiden pilkkomaa Saamenmaan ydinaluetta. Saamelaisasioiden edistäjänä toimivan lehtori Outi Länsmanin mukaan valoteokseen käytetyillä varoilla ja resursseilla olisi ollut saamenmaassa muutakin käyttöä. Lapin yliopiston professorin Rauna Kuokkasen mukaan Saana ei ole Suomen tai suomalaisten juhla- ja leikkikalu. Hän halusi tunturia kunnioitettavan samalla tavalla kuin saamelaisetkin kunnioittavat suomalaisten pyhiä paikkoja. Toisaalta, Saamelaiskäräjien varapuheenjohtaja Heikki Paltto totesi Saanan valaisusta johtuneen kouhun olevan turha. Taideprojektissa epäonnistui Palton mielestä vain tiedotus, jossa sanat valittiin huonosti ja saamelaiset unohdettiin. Muuten valaisua pidettiin mielekkäänä. == Lähteet == == Aiheesta muualla == * Luokka:Taideteokset (kuvataide)
Suunnistuksen maailmanmestaruuskilpailut 1966

Suunnistuksen maailmanmestaruuskilpailut 1966 pidettiin 1.–2.10.1966 Suomen Fiskarissa. Kyseessä olivat lajin ensimmäiset maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. == Miesten henkilökohtainen kilpailu == Matkan pituus 14,1 km. Sija Maa Kilpailija Aika 1 Åge Hadler 1.36.05 2 Aimo Tepsell 1.38.47 3 Anders Morelius 1.40.05 4 Dagfinn Olsen 1.40.37 5 Juhani Salmenkylä 1.40.38 6 Göran Öhlund 1.41.05 7 Rolf Koskinen 1.41.11 8 Stig Berge 1.42.23 9 Karl Johansson 1.42.48 10 Heino Avikainen 1.45.38 == Naisten henkilökohtainen kilpailu == Matkan pituus 6,6 km. Sija Maa Kilpailija Aika 1 Ulla Lindkvist 52.45 2 Katherina Perch-Nielsen 1.00.30 3 Raila Hovi 1.00.51 4 Kerstin Granstedt 1.01.30 5 Eivor Steen-Olsson 1.02.54 6 Ingrid Thoresen 1.03.29 7 Annakäthi Grieder 1.04.58 8 Anja Meldo 1.05.06 9 Sarolta Monspart 1.05.25 10 Gunborg Åhling 1.05.33 == Miesten viesti == Sija Maa Kilpailijat Aika 1 Bertil Norman Karl Johansson Anders Morelius Göran Öhlund 3.51.42 2 Erkki Kohvakka Rolf Koskinen Juhani Salmenkylä Aimo Tepsell 3.59.34 3 Dagfinn Olsen Ola Skarholt Åge Hadler Stig Berge 4.26.35 4 Alex Schwager Fritz Maurer Max Jüni Christian Jaggi 5.08.00 5 Flemming Nörgård Finn Faxner Leif Nörgård Keld Olsen 5.14.25 6 Jindřich Novotný Antonin Urbanec Gustav Barták Svatoslav Galík 5.18.06 == Naisten viesti == Sija Maa Kilpailijat Aika 1 Kerstin Granstedt Eivor Steen-Olsson Gunvor Åhling 2.42.58 2 Anja Meldo Pirjo Ruotsalainen Raila Hovi 2.43.19 3 Astrid Hansen Ragnhild Kristensen Ingrid Thoresen 2.54.29 4 Annakäthi Grieder Irene Köhli Katharina Perch-Nielsen 3.08.06 5 Ulrike Heinemann Ria Meyer Erika Wauer 3.28.14 6 Ludmila Kumbárová Nadĕžda Linhartová Dobruše Novotná 3.49.58 == Mitalitaulukko == Sijoitus Maa Kulta Hopea Pronssi Yhteensä 1 3 0 1 4 2 1 0 2 3 3 0 3 1 4 4 0 1 0 1 == Lähteet == * 1966 Maailmanmestaruuskilpailut 1966 Luokka:Vuoden 1966 urheilu Luokka:Raaseporin urheilu
Domiati

Domiati (myös Gebnah bēḍa tai Gebnah tariyah) on pääasiassa Egyptissä valmistettava tuorejuusto. Domiati on saanut nimensä egyptiläisen Damiettan kaupungin mukaan. Ensimmäiset maininnat sen valmistuksesta ovat vuodelta 332 eaa. Tavallisin juuston valmistuksessa käytetty maito on peräisin vesipuhvelista, mutta siihen voidaan käyttää myös lehmän-, vuohen-, lampaan- tai kamelinmaitoa. Monien muiden juustojen valmistuksesta poiketen domiatia valmistettaessa maitoon lisätään suolaa jo ennen sen juoksuttamista. Suola lisätään hetken 60–80 °C lämpökäsiteltyyn maitoon. Suolattu maito lisätään suolaamattomaan maitoon suhteessa 1/3, jonka jälkeen seokseen lisätään juoksute. Juustomassan muodostumiseen kuluu pari tuntia, minkä jälkeen massa kaavitaan muotteihin. Muottien koko vaihtelee riippuen juuston valmistajasta. Muotin ympärille kiedotaan kangas ja juusto puristetaan muottia vasten 12–24 tunnin ajan 38 °C lämpötilassa. Puristuksen jälkeen juusto leikellään tavallisesti neliskulmioiden muotoon, jonka jälkeen juusto purkitetaan ja sitä säilötään kolmesta neljään kuukautta. Noin 75 % kaikesta Egyptissä kulutetusta juustosta on domiatia. Valmis juusto muistuttaa fetajuustoa. Juusto on kosteaa ja sen maku on suolainen. Suolainen maku korostuu valmistuksen aikana käytetyn suolan määrästä riippuen. Juuston rakennetta on kuvailtu sitkeäksi. Egyptissä juustoa syödään etenkin välipalana. ==Lähteet== Luokka:Juustot Luokka:Egyptiläinen keittiö
Acura ZDX

Acura ZDX on Acuran valmistama 5-ovinen katumaasturi. ZDX:n nimi oli alun perin tarkoitus olla Acura MSX. Auto esiteltiin ZDX -nimellä New Yorkin autonäyttelyssä huhtikuussa 2009 ja sen ensimmäinen mallivuosi oli 2010. ZDX:n valmistus lopetettiin 2013. == Myyntiluvut Yhdysvalloissa == Vuosi Myyntiluvut 2009 79 2010 3 259 2011 1 564 2012 775 2013 362 2014 78 2015 2 == Lähteet == == Aiheesta muualla == ZDX Luokka:J-segmentin autot Luokka:2000-vuosikymmenen autot Luokka:2010-luvun autot
Wanna One

Wanna One oli eteläkorealainen vuonna 2017 elokuussa debytoinut pop-yhtye, joka oli toiminnassa vuoden 2019 tammikuuhun saakka. __NOTOC__ == Jäsenet == * Yoon Ji-sung (윤지성) * Ha Sung-woon (하성운) * Hwang Min-hyun (황민현) * Ong Seong- wu (옹성우) * Kim Jae-hwan (김재환) * Kang Daniel (강다니엘) * Park Ji-hoon (박지훈) * Park Woo-jin (박우진) * Bae Jin-young (배진영) * Lee Dae-hwi (이대휘) * Lai Kuan-lin (라이관린) == Diskografia == === EP:t === * 1X1=1 (To Be One) (2017) === Kiertueet ja konsertit === * Wanna One Premier Show-Con (2017) * Wanna One Premier Fan-Con (2017) ==Lähteet== == Aiheesta muualla == Luokka:Eteläkorealaiset poikabändit Luokka:Eteläkorealaiset popyhtyeet Luokka:Eteläkorealaiset synthpop-yhtyeet
Juovakirpat

Juovakirpat eli kirpat (Phyllotreta) on lehtikuoriaisten (Chrysomelidae) heimoon kuuluva suku. Ne ovat kooltaan noin kahden millimetrin pituisia. Juovakirpoilla on peitinsiivissä keltainen alue. Tämän alueen muodon mukaan niitä ryhmitellään tasa- ja aaltojuovakirppoihin. Sukuun kuuluu maailmanlaajuisesti noin 150 lajia. Juovakirpat talvehtivat aikuisina ja lähtevät liikkeelle säiden lämmetessä. Juovakirpat aiheuttavat vahinkoa ainakin viljoille ja öljykasveille. Kevätöljykasveilla esiintyy aaltojuovakirppaa (Phyllotreta undulata) ja mutkajuovakirppaa (Phyllotreta striolata), jotka vioittavat kasvia lähinnä taimivaiheessa. Viljoille suurinta tuhoa tekee ohrakirppa (Phyllotreta vittula). Juovakirpat vioittavat viljan oraita syömällä niihin reikiä, jolloin yhteyttävä lehtipinta-ala vähenee. == Lajeja == *Ohrakirppa (Phyllotreta vittula) *Äikäjuurikirppa (Phyllotreta armoraciae) *Tasajuovakirppa (Phyllotreta nemorum) *Aaltojuovakirppa (Phyllotreta undulata) *Phyllotreta tetrastigma *Phyllotreta dilatata *Taitejuovakirppa (Phyllotreta flexuosa) *Phyllotreta zimmermanni *Mutkajuovakirppa (Phyllotreta striolata) *Phyllotreta ochripes *Pyöröjuovakirppa (Phyllotreta exclamationis) *Mustakirppa (Phyllotreta atra) *Phyllotreta astrachanica *Phyllotreta cruciferae *Retikkakirppa (Phyllotreta nigripes) == Aiheesta muualla == *Laji.fi: Juovakirpat (Phyllotreta) *Farmit: Kirpat öljykasveilla *ITIS: Phyllotreta *Bug Guide: Phyllotreta *University of Wrocław: Phyllotreta, värikuvia lajeista *Pherobase: Semiochemicals of Genus Phyllotreta *
Lee Taeil

Lee Tae-il (kor: 이태일) (s. 24. syyskuuta 1990), paremmin tunnettuna artistinimellä Taeil (kor: 태일), on eteläkorealainen laulaja, jonka levy-yhtiö on Seven Seasons. Hän on Block B-yhtyeen päävokalisti ja vanhin jäsen. == Biografia == Lee Tae-il syntyi Seoulissa, Etelä-Koreassa, jossa hän asui vanhempiensa, isosiskonsa ja pikkuveljensä kanssa. Hän valmistui Global Cyber -yliopistosta ja aiemmin opiskeli paikassa nimeltä "Kim Myung-ki's Vocal Academy". Ennen kuin hän liittyi Block B:hen, hän oli kilpailija MBC Star Audition 1:sessä. == Ura == Block B:n kanssa olemisen lisäksi, Taeil piti kaksi soolokonserttia Tokiossa, Japanissa 13. Tammikuuta 2017. Hän myös oli mukana ohjelmassa nimeltä "Seven-show, six-city tour of Japan" Block B jäsenen U-Kwonin kanssa 26. Elokuuta - 7. Syyskuuta 2017 asti mainostaakseen Taeilin ja U-Kwonin yhteistä ryhmää "T2U". == Diskografia == Katso myös: Block B discography Singlet Nimi Vuosi Albumi Inspiring (흔들린다) 2015 Ei albumi single It Was Love (사랑이었다) 2016 Blooming Period A Doll's Dream (인형의 꿈) 2016 Woman With A Suitcase OST Come To Me (내게 와요) 2017 Radiant Office OST Easiest Thing To Do (가장 쉬운 일) 2017 Man Who Dies To Live OST ==Aiheesta muualla== Twitter Instagram Luokka:Eteläkorealaiset laulajat Luokka:Vuonna 1990 syntyneet Luokka:elävät henkilöt
Hibbing

Hibbing on kaupunki Yhdysvaltojen Minnesotan osavaltion koillisosassa, St. Louisin piirikunnassa. Vuoden 2010 väestönlaskennassa sen asukasluku oli 16 361\. Hibbing on syntynyt Mesabi Range -vuoriston kaivostoiminnan myötä, ja se on nimetty rautamalmiesiintymän löytäneen Frank Hibbingin mukaan. Kaupungin reunalla on Hull–Rust–Mahoning-niminen maailman suurin rautamalmin avolouhos. Hibbingin kaivoksissa työskenteli 1800- ja 1900-luvun vaihteessa runsaasti suomalaissiirtolaisia, paljon muun muassa Parkanon seudulta tulleita. Vuonna 2008 kaupunkiin pystytettiin suomalaissiirtolaisten muistokivi. Hibbing tunnetaan myös Nobel-palkitun laulaja-lauluntekijä Bob Dylanin kotikaupunkina. Hän asui perheineen Hibbingissä 6-vuotiaasta 18-vuotiaaksi. Ruotsista tullut Carl Eric Wickman alkoi vuonna 1914 kuljettaa kaivosmiehiä autolla töihin ja kotiin Hibbingissä. Siitä sai alkunsa Pohjois-Amerikan tunnetuin bussiyhtiö Greyhound Lines."Greyhound Buses." St. James Encyclopedia of Popular Culture. Gale. 2000. Haettu 31.7.2016 palvelusta HighBeam Research (vaatii tilauksen): https://www.highbeam.com/doc/1G2-3409001051.html ==Lähteet== ==Aiheesta muualla== *Hibbingin kaupungin verkkosivusto Luokka:Minnesotan kaupungit
U-Kwon

Kim Yu-Kwon (, s. 9. Huhtikuuta 1992, Suwon, Etelä-Korea), paremmin tunnettuna artistinimellä U-Kwon (kor. 유권), on eteläkorealainen laulaja, jonka levy-yhtiö on Seven Seasons. Hän on laulaja ja tanssija Block B-yhtyeessä. Hän on myös jäsen Block B:n sub-unitissa, Bastarzissa P.O:n ja B-Bombin kanssa. == Biografia == U-Kwon syntyi Suwonissa, Etelä-Koreassa. Hän valmistui Digital Seoul Culture and Art yliopistosta, ja opiskeli Anyang Technical lukiossa. Vuonna 2011 hän osallistui TV-ohjelmaan nimeltä "Dance Battle". Vuonna 2012, U-Kwon ilmoitti olevansa parisuhteessa mallin Jun Sye-Hunin kanssa. == Ura == U-Kwon debytoi Block B-yhtyeessä huhtikuussa, 2011. Neljä vuotta myöhemmin ilmoitettiin, että U-Kwon osallistuisi Block B:n ensimmäiseen sub-unittiin, Bastarziin jäsenien P.O:n ja B-Bombin kanssa. Ryhmän ensimmäinen albumi julkaistiin 13. huhtikuuta 2015, ja toinen albumi 31. lokakuuta 2016. Siinä välissä U-Kwon ja B-Bomb nauhoittivat biisin "Bingle Bingle" Block B albumiin Blooming Period, joka julkaistiin 11. huhtikuuta 2016. U-Kwon julkaisi ensimmäisen Japanilaisen soolo biisinsä "Painless" (痛くない), 24. kesäkuuta 2016. Hän oli itse säveltänyt biisin vampyyri lyhytelokuvaan nimeltä "Q Chan", jossa hän näytteli. Kesäkuun 24, 2016 julkaistiin, että U-Kwon oli valittu idoli tanssi TV-ohjelmaan, "Hit The Stage". U-Kwon voitti ohjelman ensimmäisessä jaksossa hänen tanssiesityksellään, jossa hän näytteli Batmanin Jokeria. 2017 kesäkuussa U-Kwon ja toinen Block B jäsen P.O ansaitsivat Maxim K-Model Icon Idol palkinnon. Hän myös oli mukana ohjelmassa nimeltä "Seven-show, six-city tour of Japan" Block B jäsenen Taeilin kanssa 26. Elokuuta - 7. Syyskuuta 2017 asti mainostaakseen U-Kwonin ja Taeilin yhteistä ryhmää "T2U". 20\. syyskuuta 2017, Block B Project-1 julkaistiin Japanissa. Albumissa oli viisi Block B jäsentä ja heidän biisejään useiden eri Japanilaisten artistien kanssa. U-Kwonin ja P.O:n biisi oli nimeltään "Winner" jossa oli mukana Japanilainen rap-artisti, Chanmina. Lokakuu 18 julkaistiin, että U-Kwon oli valittu juontamaan The Power of K ohjelmaa Momoland Nancyn ja Monsta X Shownun kanssa. Ohjelma alkaa pyöriä televisiossa 2018 Tammikuuta alkaen Koreassa ja Japanissa. == Diskografia == Pääartikkeli: Block B discography Katso myös: Bastarz § Discography == Filmografia == TV-ohjelmat Otsikko Vuosi Julkaisija Merkintä Hit The Stage 2016 Mnet Kilpailija Lipstick Prince 2016 OnStyle Jäsen P.O:n kanssa Ranking Show 1, 2, 3 2017 MBC Panelistissa Draamat Otsikko Vuosi Julkaisija Rooli Jumping Girl 2015 Daum Kakao TV Han Ga-Eul Elokuvat Otsikko Vuosi Rooli Q Shan (Qちゃん) 2016 Im ==Aiheesta muualla== Instagram Luokka:Eteläkorealaiset muusikot Luokka:Vuonna 1992 syntyneet Luokka:Elävät henkilöt
Fast & Furious 9

Fast & Furious 9 () on vuonna 2021 ensi-iltansa saanut yhdysvaltalainen toimintaelokuva, jonka ohjasi Justin Lin. Se on Hurjapäät-elokuvasarjan yhdeksäs osa. == Rooleissa == == Arvosteluja == Helsingin Sanomat Pertti Avola Hufvudstadsbladet Krister Uggeldahl == Lähteet == ==Aiheesta muualla== * Luokka:Vuoden 2021 yhdysvaltalaiset elokuvat‎ Luokka:Universal Picturesin elokuvat Luokka:Hurjapäät
Suhoi Su-17

thumb|Neuvostoliiton ilmavoimien Suhoi Su-17 Moninon ilmailumuseossa. Suhoi Su-17 () oli Neuvostoliitossa kehitetty suihkumoottorikäyttöinen rynnäkkökone, jossa oli muuttuvageometrinen siipi. Konetyypin prototyyppi lensi ensilentonsa vuonna 1969. Ensiesittely tapahtui 1970. Su-17 säilyi pitkään tuotannossa, joka päättyi vasta vuonna 1990.http://www.netti.fi/halle/planes/rus/su-17.htm Viitattu 1.12.2017. Su-17 kehitettiin Su-7 -mallista. Su-17 -mallissa asekuorman kapasiteetti on noin . Su-20 ja Su-22 -mallit olivat konetyypin vientiversioita. Neuvostoliiton satelliittivaltioissa eli itäblokissa nämä olivat usean maan ilmavoimien käytössä. Suhoi Su-17 saattaa kuljettaa asekuormaa maksimissaan 12x ripustuspisteessään enintään 4 000 kg. Lisäksi koneessa on kiinteästi 2x Nudelmann-Rikhter NR-30 -tyyppiset 30mm konetykit, joihin on 80 laukausta kumpaankin. Matalalla kone kykenee äänen nopeuden ylittävään nopeuteen, sekä korkealla 1,6 -kertaiseen äänennopeuteen. Lakikorkeus on jopa 18 000 metriä ja enimmäislentomatka noin 2 300 kilometriä. Taistelusäde tällä koneella on 1 150 km. ==Lähteet== *http://www.netti.fi/halle/planes/rus/su-17.htm *https://fas.org/man/dod-101/sys/ac/row/su-17.htm ===Viitteet=== ==Aiheesta muualla== *http://www.sukhoi.org/eng/planes/museum/su17/ *https://www.militaryfactory.com/aircraft/detail.asp?aircraft_id=192 *http://www.combataircraft.com/en/Military-Aircraft/Sukhoi/Su-17/20/22-Fitter/ *https://www.fighter-planes.com/info/su17.htm *https://www.skybrary.aero/index.php/SU17 Luokka:Suhoin ilma-alukset Luokka:Neuvostoliittolaiset rynnäkkökoneet
The Great Escape (videopeli)

The Great Escape on Denton Designsin kehittämä ja Ocean Softwaren julkaisema toimintaseikkailupeli. Peli on julkaistu vuonna Amstrad CPC:lle, Commodore 64:lle, DOS:lle ja ZX Spectrumille. Pelin juoni perustuu elokuvaan Suuri pakoretki. Pelissä ohjataan sotavankia tavoitteena paeta vankileiriltä. Peli käyttää isometristä kuvakulmaa. == Aiheesta muualla == * Luokka:Vuoden 1986 videopelit Luokka:Amstrad CPC -pelit Luokka:Commodore 64 -pelit Luokka:DOS- pelit Luokka:ZX Spectrum -pelit
Subaru Tribeca

Subaru Tribeca on katumaasturi, jota Subaru valmisti vuosina 2009–2014. Autoa myytiin joillakin markkinoilla nimellä Subaru B9 Tribeca. 2008 Subaru Tribeca.jpg|Subaru Tribeca (2007–2014) == Aiheesta muualla == *Subarun uusi alku Iltalehti.fi Tribeca Luokka:J-segmentin autot Luokka:2000-vuosikymmenen autot Luokka:2010-luvun autot
Ahn Jaehyo

Ahn Jae-Hyo () taiteilijanimeltään Jaehyo () (s. 23. joulukuuta 1990 Busan, Etelä-Korea), on eteläkorealainen laulaja. Hän laulaa Block B -yhtyeessä. == Biografia == Ahn Jae-Hyo syntyi Busanissa, Etelä-Koreassa, jossa hän asui vanhempiensa ja isoveljensä kanssa. == Ura == Ennen hänen debyyttiiään Block B:n kanssa, Jaehyo oli ”ulzzang”, ja vuonna 2007 hän oli mukana Mnetin TV- sarjassa, joka keskittyi miespuolisiin ulzzangeihin, "꽃미남 아롱사태". Hän pyrki Beast-yhtyeeseen, mutta häntä ei valittu mukaan loukkaantumisen takia. Hän debytoi Block B:n kanssa huhtikuussa 2011. Vuonna 2015 Jaehyo näytteli miespääosaa web-draamassa ”What On Earth Is Going On?” (도대체 무슨 일이야). Vuoden 2017 alussa hänestä tuli ensimmäinen korealainen idoli, joka esiintyi korealaisessa kalastuksen aikakauslehdessä ”Fishing News”. == Filmografia == TV-ohjelmat Otsikko Vuosi Julkaisija Game Show 2017 SBS Leaving 2017 SBS Plus Web sarjat Otsikko Vuosi Julkaisija What On Earth Is Going On? 2015 Daum Kakao TV == Aiheesta muualla == *Twitter *Instagram Luokka:Eteläkorealaiset laulajat Luokka:Vuonna 1990 syntyneet Luokka:Elävät henkilöt
Full Moon Fever

__NOTOC__ Full Moon Fever on yhdysvaltalaisen laulaja-lauluntekijä Tom Pettyn ensimmäinen studioalbumi. Albumin julkaisi 24. huhtikuuta 1989 MCA Records, ja sen ovat tuottaneet Petty, Jeff Lynne sekä Mike Campbell. Full Moon Fever oli Pettyn uran ensimmäinen albumi, joka julkaistiin hänen sooloalbuminaan. Tästä huolimatta albumilla soittavat kaikki Pettyn johtaman Heartbreakers- kokoonpanon muusikoista rumpali Stan Lynchia lukuun ottamatta. Albumilla vierailevat myös muun muassa Pettyn kanssa Traveling Wilburys -yhtyeessä soittaneet George Harrison ja Roy Orbison. Albumin singleistä ”Free Fallin’”, ”I Won’t Back Down” ja ”Runnin’ Down a Dream” muodostui Pettyn uran suurimpia hittejä, ja niistä jokainen nousi Yhdysvalloissa Mainstream Rock Tracks -listan ykköspaikalle. Myös Music Television esitti kappaleiden musiikkivideoita runsaasti. Full Moon Fever muodostui Pettyn uran menestyneimmäksi albumiksi ja teki hänestä lopullisesti yhden rockin merkittävimmistä artisteista. Se oli myös ehdokas Vuoden albumin Grammy- palkintoon. Full Moon Fever nousi Yhdysvalloissa parhaimmillaan Billboard 200 -albumilistan kolmanneksi myyden viisinkertaista platinaa. Kappale ”Love Is a Long Road” soi vuonna 2023 julkaistussa Grand Theft Auto VI -pelin trailerissa. Sen kuuntelumäärät Spotifyssä lisääntyivät trailerin julkaisun jälkeen 37 000 prosentilla. == Kappaleet == Kaikki kappaleet kirjoittaneet Tom Petty ja Jeff Lynne, ellei toisin mainita. # # # # # # # # # # # # == Lähteet == Luokka:Tom Pettyn albumit Luokka:Vuoden 1989 albumit
Lost Patrol

Lost Patrol on Shadow Developmentin kehittämä ja Ocean Softwaren julkaisema toimintaroolipeli. Peli on julkaistu vuonna Amigalle, Atari ST:lle ja DOS:lle. Peli sijoittuu Vietnamin sotaan vuoteen 1966. Pelissä ohjataan helikopterin pakkolaskusta selvinnyttä sotilasryhmää tavoitteena selviytyä vihollisjoukkojen keskeltä. == Kehitys == Kehitystiimi koostui kahdesta henkilöstä: Simon Cooke (ohjelmointi) ja Ian G. Harling (grafiikka). Pelin grafiikka on tehty Deluxe Paint II -ohjelmalla Amigalla. Julkaisija Ocean Software halusi pelistä toimintapainotteisen kun taas kehittäjät halusivat päinvastaista. Oceanin vaatimuksesta pelistä tehtiin myös DOS-versio, jonka teki eri ryhmä kysymättä tietoja kehittäjiltä. Pelistä myös jäi pois sisältöä. Pelissä on myös digitoitua grafiikkaa. Vuonna 1988 Harling aloitti grafiikan tekemisen ja lähetti viisi näytettä karkean suunnitelman kanssa seitsemälle yhtiölle, mutta sai hylkääviä vastauksia. Harling otti yhteyttä Blitz-yhtiöön, jonka Paul Giffard esitteli peliä Ocean Softwaren Gary Braceylle. Blitz lopetti toimintansa pian sen jälkeen, mutta Bracey jatkoi yhteyttä Harlingin kanssa. Harling työskenteli Cooken kanssa, joka lisäsi toiminnallisuuden. Harling piirsi vapaalla kädellä Deluxe Paintissa, mutta lisäsi digitoituja still-kuvia. Harling teki kuvat 32 värillä Amigalla, josta karsittiin värejä Atari ST -versiota varten. == Vastaanotto == CU Amiga -lehti antoi pelille arvosanaksi 83% arvostelussaan. Zero-lehti antoi pelille arvosanaksi 89% arvostelussaan. == Lähteet == == Aiheesta muualla == * Luokka:1960-luvulle sijoittuvat videopelit Luokka:Vuoden 1990 videopelit Luokka:Amiga-pelit Luokka:Atari ST -pelit Luokka:DOS-pelit Luokka:Vietnamin sotaan sijoittuvat videopelit
Panamantauti

Panamantauti on kasvitauti, joka leviää banaanikasvin juuriin: juuri on oireeton ja siitä kasvavat varret pilaantuvat ja mätänevät. Tämä on taudin uusin, neljäs muunnos (TR4 eli Tropical Race 4). Sen aiheuttaa Fusarium oxysporum f. sp. cubense -sieni, joka on immuuni sienimyrkyille eli sitä ei voi kontrolloida kemiallisesti. == Historia == 1950-luvulla panamantauti tuhosi siihen aikaan markkinoita hallinneen Gros Michel -banaanilajikkeen tuotannon, minkä seurauksena banaanintuottajat siirtyivät täysin tuottamaan Cavendish-banaania. Cavendishin sanotaan olevan maultaan vaatimaton verrattuna Gros Micheliin. == Leviäminen == Panamantaudin itiöt säilyvät hengissä lepotilassa maaperässä jopa 30 vuotta, ja leviävät helposti vesipisaroiden, mullan ja koneiden välityksellä. Taudin leviämistä edesauttaa banaaniviljelmien monokulttuuri: plantaaseilla kasvatetaan lähes yksinomaan Cavendish-lajiketta, mikä tekee viljelystä ja markkinoinnista halpaa ja tehokasta, mutta tarkoittaa samalla, että nämä kasvit ovat geneettisesti identtisiä ja siten haavoittuvia taudeille. == Panamantauti TR4 == Panamantauti TR4 tunnistettiin ensimmäisen kerran Taiwanin maaperästä 1990-luvun alussa. Se pysyi pitkään pelkästään Kaakkois-Aasian ja Australian vaivana, mutta vuonna 2013 se havaittiin myös Lähi-idässä ja Afrikassa. Estotoimenpiteista huolimatta elokuussa 2019 panamantauti oli levinnyt uudelle mantereelle, Latinalaiseen Amerikkaan, joka on maailman banaaniviennin keskus. Kolumbiassa julistettiin sen vuoksi kansallinen hätätila. Vaikka maailmassa on kymmeniä banaanilajeja ja tuhat lajiketta, Cavendishille ei ole korvaajaa tällä hetkellä. Lajikkeista vain harva täyttää kaupallisen kasvatuksen, kuljetuksen ja markkinoinnin vaatimukset. Esimerkiksi Goldfinger- ja Mona Lisa -nimisistä lajikkeista ei tullut kaupallisesti menestyksekkäitä. == Tautia vastaan geenimuuntelulla == Australialaiset tutkijat ovat onnistuneet kehittämään Cavendish-lajikkeen, joka näyttäisi saadun geenimuuntelun avulla immuuniksi panamantaudille. Villistä banaanilajista peräisin oleva rga2-geeni suojaa banaania sieneltä, toisessa menestyneessä linjassa on sukkulamadosta otettu cad9-geeni suojannut banaania sieneltä. Näitä ei kuitenkaan ole vielä vuosiin tulossa markkinoille, sillä tutkijat jatkavat työtään viisivuotisella kokeella, jossa on tarkoitus kasvattaa 9 000 kasvia. Tiedosto:Panama disease of banana - vascular decoloration on pseudostem.jpg Tiedosto:Panama disease Banana 2.jpg == Lähteet == Luokka:Kasvitaudit Luokka:Banaanikasvit
P.O

Pyo Ji-Hoon ( s. 2. helmikuuta 1993, Soul, Etelä-Korea), paremmin tunnettuna artistinimellä P.O (), on eteläkorealainen rap-artisti, jonka levy-yhtiö on Seven Seasons. Hän on räppäri Block B-yhtyeessä. Hän on myös jäsen Block B:n sub-unitissa, Bastarzissa U-Kwonin ja B-Bombin kanssa. == Biografia == P.O syntyi Soulissa, Etelä-Koreassa. Hän on kertonut, että hänen perheensä on hyvin rikas. Hän valmistui Hanlim Mullti Art koulusta. == Ura == P.O:ta ei valittu Block B:n jäseneksi, koska hän epäonnistui ensimmäisessä esiintymiskokeessa. Vuosi myöhemmin P.O yritti esiintymiskoetta uudelleen sen jälkeen, kun hän oli harjoitellut enemmän ja laihtunut 10 kiloa, mikä ansaitsi hänelle paikan Block B:n jäsenenä. P.O debytoi Block B -yhtyeessä huhtikuussa, 2011. Neljä vuotta myöhemmin ilmoitettiin, että P.O osallistuisi Block B:n ensimmäiseen sub-unittiin, Bastarziin jäsenien U-Kwon ja B-Bombin kanssa. Ryhmän ensimmäinen albumi julkaistiin 13. huhtikuuta 2015, ja toinen albumi 31. lokakuuta 2016. 2017 kesäkuussa P.O ja toinen Block B jäsen U-Kwon ansaitsivat Maxim K-Model Icon Idol palkinnon. 20\. syyskuuta 2017, Block B Project-1 julkaistiin Japanissa. Albumissa oli viisi Block B jäsentä ja heidän biisejään useiden eri Japanilaisten artistien kanssa. P.O:n ja U-Kwonin biisi oli nimeltään "Winner" jossa oli mukana Japanilainen rap-artisti, Chanmina. Syyskuun 19, 2017 ilmoitettiin, että P.O tekisi vihdoin hänen soolo debyyttinsä. Hän julkaisi biisin nimeltä "Men'z Night" syyskuun 27, jossa oli mukana laulaja Chancellor. == Diskografia == Pääartikkeli: Block B discography Katso myös: Bastarz § Discography == Filmografia == TV-ohjelmat Otsikko Vuosi Julkaisija Merkintä The Show 2012 SBS Juontaja Zicon kanssa Fashion King Korea 2014 SBS Kilpailija Zicon kanssa Lipstick Prince 2016 OnStyle Jäsen U-Kwonin kanssa Living Together In Empty Room 2017 MBC Sandara Parkin ja muiden kanssa Strange Restaraunt 2017 O'live MC Lipstick Prince 2017 OnStyle Jäsen The Show 2017 SBS Juontaja Secret Variety Institute 2017 MBC Jäsen Draamat Otsikko Vuosi Julkaisija Rooli Temperature Of Love 2017 SBS Kang Min-Ho Luokka:Hip hop -artistit Luokka:Eteläkorealaiset muusikot Luokka:Vuonna 1993 syntyneet Luokka:Elävät henkilöt
Suolakkosorsa

Suolakkosorsa (Anas fulvigula) on keskikokoinen puolisukeltaja. Ulkonäöltään se on naarassinisorsan ja nokisorsan välillä. Se on läheistä sukua molemmille lajeille, ja sen on joskus harkittu olevan nokisorsan alalaji, mutta tämä käsitys ei pidä paikkaansa. On kaksi selvää suolakkosorsapopulaatiota. Toinen populaatio, A. fulvigula maculosa, elää Meksikonlahden rannikolla Alabaman ja Tamaulipaksen välillä. Toinen populaatio, A. fulvigula fulvigula, asuu Keski- ja Etelä-Floridassa ja joskus eksyy Pohjois-Georgiaan. Suolakkosorsan luontaisia saalistajia ovat: harmaakettu (Urocyon cinereoargenteus), kettu (Vulpes vulpes), minkki (Neovison vison), amerikansaukko (Lontra canadensis), haisunäätä (Mephitis mephitis), siiselit (Spermophilus), pesukarhu (Procyon lotor), sinisuohaukka (Circus cyaneus), muuttohaukka (Falco peregrinus), mississippinalligaattori (Alligator mississippiensis), näykkijäkilpikonna (Chelydra serpentina), härkäsammakko (Lithobates catesbeianus) ja isobassi (Micropterus salmoides).University of Michigan, Animal Diversity Web (ADW): Anas fulvigula mottled duck Suolakkosorsa on kaikkiruokainen ja syö vesikasveja, ruohoja, hyönteisiä, etanoita ja joskus pieniä kaloja sekä nuorena hyönteisiä ja muita selkärangattomia. == Lähteet == == Aiheesta muualla == *ITIS: Anas fulvigula Luokka:Sorsat (suku)
Papurikot

Papurikot (Pararge) on heinäperhosiin kuuluva päiväperhosten suku. Sukua tavataan Euroopasta, Pohjois-Afrikasta ja Kanariansaarilta. == Lajit == * Täpläpapurikko (Pararge aegeria) * Pararge xiphioides * Madeiranpapurikko (Pararge xiphia) == Lähteet == * === Viitteet === Luokka:Heinäperhoset
Park Kyung

Park Kyung ( s. 8. heinäkuuta 1992 Soul Etelä-Korea) on eteläkorealainen laulaja, jonka levy-yhtiö on Seven Seasons. Hän on räppäri ja laulaja Block B -yhtyeessä. == Biografia == Park Kyung syntyi Soulissa, Etelä-Koreassa. Hän ja Zico ovat lapsuuden ystäviä ja he kävivät koulua yhdessä. Kyung on valmistunut Inha-yliopistosta, teatteri- ja elokuva-alan laitoksesta. Park Kyung kuuluu Mensaan. == Ura == Park Kyung aloitti rap-uransa promotoimalla underground- musiikkia Zicon kanssa. Hän käytti nimeä "Holke", mikä tarkoittaa Horse-K. Vuonna 2009 Park Kyung debytoi digitaalisella singlellä " The Letter" ollessaan duo Zicon kanssa. 27\. elokuuta 2015 televisio-ohjelma "Problematic Men" ilmoitti, että Park Kyung tulisi ohjelmaan mukaan säännölliseksi jäseneksi 6. syyskuuta alkaen. Kyungin soolokappale "Ordinary Love", jossa oli mukana hiphoptuottaja Kero sekä laulaja Park Boram, julkaistiin 21. syyskuuta 2015. Kappale ylitti useita korealaisia livelistoja julkaisupäivänään, ja se debytoi numero ykkösenä Melonissa sekä Gaon Weekly Digital-listalla. 25\. toukokuuta 2016 Kyung julkaisi musiikkivideon kappaleelle "Inferiority Complex". Kappale on romanttinen duetto, jossa on mukana GFriendin Eunha. 15\. joulukuuta 2016 ilmoitettiin, että Kyung aikoo julkaista singlensä "Ogeul Ogeul" neljä päivää myöhemmin. "Ogeul Ogeul" julkaistiin ensin mixtapena vuonna 2013. Otsikko on korealainen ilmaisu, joka tarkoittaa sitä tunnetta kun katsot jotain hyvin kliseistä. 8\. tammikuuta 2017 Block B ilmoitti, että Park Kyung aikoo julkaista ensimmäisen mini-albuminsa, "Notebook", 18. tammikuuta. Albumi sisälsi viisi kappaletta, mukaan lukien kolme jotka olivat jo ennen julkaistu singleinä. Park Kyung sävelsi Block B:n biisin "Yesterday", joka julkaistiin 6. helmikuuta 2017. 31\. heinäkuuta 2017 MBC televisio network ilmoitti, että Park Kyung tulisi esiintymään uudessa televisio-ohjelmassaan "Mystery Rank Show 1, 2, 3", jota alettiin televisioida 4. elokuuta. Seuraavana päivänä Kyung julkaisi digitaalisen singlen, "Wiped" osana hyväksymiskampanjaa. == Diskografia == Albumit Otsikko Julkaistu Notebook 18. Tammikuuta 2017 Singlet Otsikko Vuosi Ordinary Love 2015 Inferiority Complex 2016 Ogeul Ogeul 2016 When I'm With You 2017 Memories 2017 Wiped 2017 == Filmografia == Draamat Otsikko Vuosi Julkaisija Rooli Oh My God! Tip 2016 MBC MBig TV Hän itse TV-ohjelmat Otsikko Vuosi Merkintä Problematic Men 2015-nyky tvN Jäsen Celebrity Bromance 2016 Naver TV Cast Kim Ji-Seokin kanssa Ranking Show 1, 2, 3 2017 MBC Paneelissa Quiz On Korea 2017 KBS MC == Aiheesta muualla == * Instagram * Twitter Luokka:Hip hop -artistit Luokka:Eteläkorealaiset muusikot Luokka:Vuonna 1992 syntyneet Luokka:Elävät henkilöt
Anhaltin herttuakunta

Anhaltin herttuakunta () oli herttuakunta Saksassa vuosina 1806–1918. Alue kuuluu nykyään Saksi-Anhaltin osavaltioon. == Historia == 800-luvulla Anhaltin alue kuului Saksin herttuakuntaan. 1100-luvulla Anhalt päätyi rajakreivi Albrekt Karhun hallintaan. Albrektin kuollessa vuonna 1170 hänen pojastaan Bernhardista tuli Anhaltin kreivi. Bernhard kuoli vuonna 1212, jolloin hänen pojastaan Henrikistä tuli Saksin herttuakunnasta eronneen Anhaltin alueen hallitsija. Vuonna 1218 Henrik otti itselleen ruhtinaan arvonimen. Ruhtinas Henrikin kuollessa vuonna 1252 Anhaltin ruhtinaskunta jaettiin hänen kolmen poikansa kesken. Nämä kolme ruhtinaskuntaa jaettiin keskiajalla yhä useampiin ruhtinaskuntiin, joista osa lakkasi olemasta 1600-luvulle tultaessa. Anhaltin herttuakunta syntyi vuonna 1806, kun Napoleon korotti vielä olemassa olevat Anhaltin ruhtinaskunnat herttuakunniksi. Herttuakunnat yhdistyivät uudelleen vuonna 1863 yhdeksi yhtenäiseksi alueeksi. Ensimmäisen maailmansodan päätyttyä vuonna 1918 Anhaltin herttuakunnasta tuli Anhaltin vapaavaltio. == Luettelo herttuoista == * Leopold IV (1863–1871) * Fredrik I (1871–1904) * Fredrik II (1904–1918) * Eduard (1918) * Joachim Ernst (1918) Luokka:Saksan entiset valtiot ja valtiomuodostelmat Luokka:Saksi-Anhaltin historia
Anniina Timonen

Anniina Timonen on suomalainen laulaja, joka voitti Idols-laulukilpailun kahdeksannen tuotantokauden vuonna 2017. Hän sai finaalissa 50,7 prosenttia äänistä. Timonen putosi kilpailusta juuri ennen semifinaalien alkua, mutta hänet nostettiin kilpailuun takaisin villinä korttina. Idols-voiton myötä Timonen sai levytyssopimuksen Universal Musicin kanssa. Vuonna 2015 hän osallistui The Voice of Finland -laulukilpailuun, jossa hän eteni kaksintaistelu-nimiseen vaiheeseen saakka. Ennen Idols-kilpailuun osallistumista Anniina vieraili Et muista kuitenkaan -yhtyeen kappaleella ”Ei se haittaa”, josta tehtiin myös musiikkivideo. Anniinan rap-osuus on Anniinan itsensä kirjoittama. Timosen ensimmäinen single on Idolsin finaalissakin esitetty voittokappale ”Syvään päähän”. Single julkaistiin käyttäen taiteilijanimenä pelkkää Anniina-nimeä. Timosen esikoisalbumi Sä et tunne mua julkaistiin 4. lokakuuta 2019. Timonen on syntynyt Lappeenrannassa, mutta asuu nykyään Helsingissä. Hän kävi koulunsa Skinnarilan ja Sammonlahden kouluissa. Ylioppilaaksi hän kirjoitti Lappeenrannan Lyseon lukiosta. Lappeenrannan kaupunki palkitsi Timosen Idols-voitosta 2000 euron sekillä ja näköisnukella. == Diskografia == === Albumit === Nimi Julkaisutiedot Lista Albumilista Sä et tunne mua *Julkaistu: 4. lokakuuta 2019 *Formaatti: digitaalinen *Levy-yhtiö: Universal Music === Singlet === Nimi Vuosi Listasijoitukset Albumi Single- lista Radio- lista ”Syvään päähän” 2017 12 – Sä et tunne mua ”Vääristymä” 2018 – – ”Ei noin” – – ”Fuckboy” 2019 – – ”Tein surusta mulle kodin” 2023 – – == Lähteet == Luokka:Suomalaiset laulajat Luokka:Suomen Idols Luokka:Elävät henkilöt Luokka:Syntymävuosi puuttuu
GP3 Euroopan Grand Prix 2012

GP3 Euroopan Grand Prix 2012 oli GP3-kauden 2012 kolmas osakilpailu, joka ajettiin 23.–24. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa. == Tulokset == === Pitkä kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1 4 Mitch Evans MW Arden 14 28:13.357 1 '25+4+2 2 3 Aaro Vainio Lotus GP 14 +2.190 3 18 3 5 David Fumanelli MW Arden 14 +12.571 2 15 4 9 Tio Ellinas Marussia Manor Racing 14 +13.483 5 12 5 6 Matias Laine MW Arden 14 +16.515 6 10 6 1 Daniel Abt Lotus GP 14 +18.748 8 8 7 18 Kevin Ceccon Ocean Racing Technology 14 +18.833 4 6 8 14 Marlon Stöckinger Status Grand Prix 14 +24.336 7 4 9 29 Tamás Pál Kiss Atech CRS Grand Prix 14 +27.082 9 2 10 28 William Buller Carlin 14 +31.834 10 1 11 2 Conor Daly Lotus GP 14 +32.279 16 12 30 John Wartique Atech CRS Grand Prix 14 +33.476 17 13 17 Carmen Jordá Ocean Racing Technology 14 +47.838 24 14 31 Ethan Ringel Atech CRS Grand Prix 14 +52.330 22 15 19 Robert Cregan Ocean Racing Technology 14 +54.192 19 16 26 Alex Brundle Carlin 14 +74.964 14 17 23 Vicky Piria Trident Racing 14 +78.561 21 18 16 Alice Powell Status Grand Prix 14 +91.567 11 19 21 Patric Niederhauser Jenzer Motorsport 13 +1 kierros 15 Kesk. 7 Dmitri Suranovitš Marussia Manor Racing 2 DNF 18 Kesk. 27 António Félix da Costa Carlin 2 DNF 23 Kesk. 20 Robert Visoiu Jenzer Motorsport 0 DNF 12 Kesk. 8 Fabiano Machado Marussia Manor Racing 0 DNF 13 Kesk. 24 Antonio Spavone Trident Racing 0 DNF 20 Lähde: Lähde: Lähde: Lähde: Lähde: Lähde: Lähde: Lähde: === Sprintti kilpailu === Sija Nro Kuljettaja Talli Kierrokset Aika/Keskeytys Lähtöruutu Pisteet 1 21 Patric Niederhauser Jenzer Motorsport 13 28:13.702 1 15 2 1 Daniel Abt Lotus GP 14 +0.924 3 12 3 6 Matias Laine MW Arden 14 +6.314 4 10 4 18 Kevin Ceccon Ocean Racing Technology 14 +6.589 2 8 5 9 Tio Ellinas Marussia Manor Racing 14 +6.938 5 6 6 4 Mitch Evans MW Arden 14 +6.940 8 4 7 3 Aaro Vainio Lotus GP 14 +9.959 7 2 8 27 António Félix da Costa Carlin 14 +15.020 24 1+2 9 28 William Buller Carlin 14 +19.751 10 10 29 Tamás Pál Kiss Atech CRS Grand Prix 14 +23.761 9 11 14 Marlon Stöckinger Status Grand Prix 14 +24.396 19 12 20 Robert Visoiu Jenzer Motorsport 14 +26.251 21 13 19 Robert Cregan Ocean Racing Technology 14 +26.330 15 14 26 Alex Brundle Carlin 14 +28.954 16 15 7 Dmitri Suranovitš Marussia Manor Racing 14 +33.481 20 16 5 David Fumanelli MW Arden 14 +34.148 6 17 24 Antonio Spavone Trident Racing 14 +37.558 23 18 23 Vicky Piria Trident Racing 14 +46.606 17 19 8 Fabiano Machado Marussia Manor Racing 14 +56.689 22 Kesk. 17 Carmen Jordá Ocean Racing Technology 8 DNF 13 Kesk. 31 Ethan Ringel Atech CRS Grand Prix 2 DNF 14 Kesk. 30 John Wartique Atech CRS Grand Prix 0 DNF 12 Kesk. 2 Conor Daly Lotus GP 0 DNF 11 Kesk. 16 Alice Powell Status Grand Prix 0 DNF 18 Lähde: Lähde: Lähde: Lähde: Lähde: Lähde: Lähde: Lähde: == Lähteet == Luokka:GP3-kausi 2012 Luokka:GP3 Euroopan Grand Prix
Eero Vottonen

Eero Vottonen (s. 17. joulukuuta 1983 Tampere) on suomalainen keittiömestari. Hän voitti suomalaisen Vuoden kokki -kilpailun vuonna 2012 ja edusti Suomea kansainvälisessä Bocuse d’Or -kokkikilpailussa vuosina 2016–2017 sijoittuen kuudennelle sijalle. Hän voitti kultaa Maailman keittiömestariliiton Global Chef Challenge -kilpailussa vuonna 2016. Suomalaiset kokit ja keittiömestarit valitsivat hänet vuoden 2017 Kokkien kokiksi. Hän kuuluu Suomen kokkimaajoukkueeseen. Loppuvuodesta 2017 hän toimii Hans Välimäen johtaman helsinkiläisen ravintola Palacen keittiömestarina. Hän on työskennellyt aiemmin esimerkiksi ravintola La Cocinassa, Lasipalatsissa, Michelin- palkituissa ravintoloissa Chez Dominique, Luomo, G.W. Sundmans ja Olo. Hän on osallistunut lentoyhtiö Finnairin liikemiesluokan vuoden 2017 ruokalistan suunnitteluun ja yhdessä HKScanin kanssa kehittänyt oman myyntiin päätyneen makkaran. Ennen omaa edustustaan Vottonen valmensi Suomen vuosien 2013–2015 Bocuse d’Or -edustaja Matti Jämséniä. ==Lähteet== ==Aiheesta muualla== Luokka:Suomalaiset kokit Luokka:Vuonna 1983 syntyneet Luokka:Elävät henkilöt
Kari Kola

Kari Kola (s. 1978) on joensuulainen valotaiteilija ja Valoparta Oy:n yrittäjä. Kola on erikoistunut suuriin ulkoinstallaatioihin. Kola on toiminut maailmalla suurien ulkoilmateosten pioneerina ja suomalaisen valotaiteen edelläkävijänä. Hän on toiminut vuodesta 2001 lähinnä valon parissa. Hänellä on kokemusta muun muassa näyttelyiden, teatterin, tanssiteosten, festivaalien, klassisen musiikin ja oopperoiden parista. Vuodesta 2008 Kola on keskittynyt valotaiteen kehittämiseen ja suuriin ulkona toteutettaviin teoskokonaisuuksiin, jotka voivat sisältää useita taidemuotoja. Kola on toiminut taiteellisena ja teknisenä vastaavana useissa tapahtumissa ja festivaaleissa ympäri Suomea. Suuria valoteoksia hän on toteuttanut muun muassa Tšekin Prahassa (Magical Garden 2015), Portugalin Cascaisissa (Nordic Elements 2013, 4 Elements with Nuno Maya & Sylvain Moreau 2014 ja Magical Garden 2016), Sloveniassa Ljubljanassa (Park Geometrica 2015), Turkissa Istanbulissa (Light is Here 2015), Ranskassa Pariisissa (Light is Here 2015), Kroatiassa Pulassa (Nordic Wave 2015), Hollannissa Eindhovenissa (Magical Garden 2016 ja Story of Light 2017), Englannissa Durhamissa (Frequencies 2017). Suomessa Kolan töitä on nähty pitkään, muun muassa Kaivos elää Outokummun vanhassa kaivoksessa 2010 ja 2011, Vesitorni Tampereen Näsinneulassa 2012, Joen varjot, Valonkaupunki 2013 Jyväskylässä, Maailma elää 2014 Jyväskylän messujen yössä, Koski Tampereen valoviikkojen 50-vuotisjuhlateos 2015 ja Color Park LUX-Helsinki 2016, Luminous Finland 100 Suomen 100-vuotisjuhlien pääteos. Kola on tehnyt Luminous Finland 100 -valoteossarjan, joka on yksi suurimmista valoteossarjoista maailmassa. Hän avasi YK:n kansainvälisen Valon vuoden 2015 teoksellaan Light Is Here Unescon pääkonttorissa Pariisissa. Tammikuussa 2018 Kola osti Joensuun Botania- puutarhan, ja hänen tavoitteenaan on kolminkertaistaa kävijämäärä sekä saada puutarhalle kansainvälistä julkisuutta. == Lähteet == == Aiheesta muualla == * Kari Kolan taiteilijasivut * Kari Kolan yritys - Valoparta * Suomalainen valotaiteilija suunnittelee maailman suurinta valoteosta Petran kalliokaupunkiin. Yle 25.7.2018 Luokka:Suomalaiset valosuunnittelijat Luokka:Vuonna 1978 syntyneet Luokka:Elävät henkilöt